KRIEKET SUID AFRIKA (CSA) het die Standard Bank Proteas geluk gewens nadat hulle 'n 3-0 voorsprong teen Sri Lanka geneem het in die reeks van 5 wedstryde in die Momentum Eendagreeks. Die Proteas het hul derde agtereenvolgende wedstryd gewen toe hulle die Pienk Eendagwedstryd op die Bidvest Wanderers Stadium met 7 paaltjies gewen het.
Dit was ook die 12de agtereenvolgende Eendagoorwinning vir die Proteas op eie bodem nadat hulle van agter moes kom om Engeland met 3-2 te klop, asook Ierland en toe met 5-0 teen Australië skoonskip gemaak het.
“Veels geluk aan die Proteas na nog 'n oortuigende oorwinning," het die Bestuurshoof van Krieket Suid Afrika, Haroon Lorgat gesê. "Ons segetog oor die laaste 8 maande was besonder indrukwekkend en dit hou goeie dinge in vir die span met die aanloop tot 'n paar moeilike wedstryde oorsee."
“Die leierskap, met afrigter Russell Domingo aan die stuur, asook kaptein AB de Villiers en die plaasvervanger kaptein, Faf du Plessis, verdien volle krediet asook elke lid van die groep insluitend die bestuurspan."
“Veels geluk aan Faf wat sy 100ste Eendagwedstryd gespeel het. Dit is 'n baie spesiale geleentheid om jou 100ste wedstryd voor 'n volgepakte Wanderers te speel.
“Ek wil ook ons beste wense oordra aan ons ondersteuners, ons borge, uitsaaier SuperSport, die gasheer, die Gauteng Krieketraad, asook al die mense wat hard gewerk het om die Pienk Dag elke jaar 'n sukses te maak."
“Met die Pienk Dag nou in sy 5de jaar is dit duidelik een van ons spesiale geleenthede en ons is baie trots om betrokke te wees by so 'n besonderse projek," het Mnr. Lorgat afgesluit.
Proteas beklink maklike reeksoorwinning Du Plessis, Miller die helde in oortuigende Protea oorwinning Proteas maak terugkeer na Durban De Villiers prys kliniese vertoning Proteas wil bou op indrukwekkende Eendag vertonings Lungi Ngidi besering De Villiers, Morris in Proteas se eendag groep; Ngidi ook nader geroep Ons het nie vinning genoeg aangepas nie Mathews verseker oorwinning vir Sri Lanka ondanks Besering Proteas neem 1-0 voor in T20-reeks met Ngidi se droomdebuut Nuwe T20-groep oorgehaal om te beïndruk